**IZVJEŠĆE O RADU TURISTIČKOG VIJEĆA**

**TURISTIČKE ZAJEDNICE OPĆINE FUNTANA**

**ZA 2018. GODINU**

Funtana, veljača 2019.

**I. UVOD**

Sukladno odredbama članka 17. Zakona o turističkim zajednicama i promicanju hrvatskog turizma (NN 152/08), Turističko vijeće Turističke zajednice općine Funtana obvezno je podnositi Skupštini Turističke zajednice Izvješće o svome radu najmanje jedanput godišnje u formi zasebnog dokumenta.

Budući da je 21.1.2018. isticao mandat dotadašnjim članovima Skupštine i Turističkog vijeća, Turističko vijeće TZO Funtana je na svojoj sjednici održanoj 22.12.2017. raspisalo nove izbore za tijela TZ-a. Do Izborne Skupštine mandat su obnašali: Franko Beaković, Igor Vidas, Sergio Stojnić, Goran Fabris, Andrea Štifanić, Lino Božac, Marija Liović, Anđelko Bilandžić i Mladen Grgeta (predsjednik).

Na Izbornoj sjednici Skupštine Turističke zajednice općine Funtana održanoj 27. veljače 2018. na mandat od četiri godine izabrani su sljedeći članovi:

1. Orieta Valković, Plava laguna d.d.
2. Lea Konjević, Plava laguna d.d.
3. Dragan Pujas, Plava laguna d.d.
4. Andrea Štifanić, Valamar Riviera d.d.
5. Goran Fabris, Maistra d.d.
6. Lino Božac, predstavnik turističkih agencija
7. Laris Ritoša, predstavnik privatnih iznajmljivača
8. Anđelko Bilandžić, predstavnik ostalih s turizmom povezanih djelatnosti
9. Mladen Grgeta, općinski načelnik, predsjednik TZ-a.

Na 3. sjednici Skupštine Zajednice održanoj 11. prosinca 2018. umjesto Gorana Fabrisa, kao predstavnik Maistre u Turističko vijeće imenovana je Sanda Bravar.

**II. SJEDNICE TURISTIČKOG VIJEĆA**

Turističko vijeće je u izvještajnom periodu održalo ukupno šest sjednica na kojima su u većini prisustvovali svi članovi Turističkog vijeća. Na sjednicama su razmatrani, predlagani i usvajani svi dokumenti koji su dani na razmatranje i usvajanje Skupštini te je usvojeno niz drugih dokumenata o radu Turističke zajednice. Turističko vijeće je prema potrebi razmatralo i niz drugih pojedinačnih pitanja.

**20. ožujka 2018. održana je 1. sjednica Turističkog vijeća sa sljedećim dnevnim redom:**

1. Izvješće Nadzornog odbora o obavljenom nadzoru nad poslovanjem za 2017. godinu
2. Izvješće o radu Turističkog vijeća za 2017. godinu
3. Izvješće o ostvarenju programa rada i financijsko izvješće TZO Funtana za 2017. godinu
4. Izvješće o radu direktora i Turističkog ureda za 2017. godinu
5. Razno
6. Najam prostorije u galeriji Zgor murve

Zaključci sa sjednice:

*1. Izvješće Nadzornog odbora o obavljenom nadzoru nad poslovanjem za 2017. godinu*

Zaključak: Izvješće Nadzornog odbora o obavljenom nadzoru nad poslovanjem za 2017. godinu prihvaća se jednoglasno i prosljeđuje Skupštini Zajednice na usvajanje.

*2. Izvješće o radu Turističkog vijeća za 2017. godinu*

Zaključak: Jednoglasno je prihvaćeno Izvješće o radu Turističkog vijeća Turističke zajednice općine Funtana za 2017. godinu, koje se prosljeđuje Skupštini Zajednice na usvajanje.

*3. Izvješće o ostvarenju programa rada i financijsko izvješće TZO Funtana za 2017. godinu*

Zaključak: Godišnje financijsko izvješće Turističke zajednice općine Funtana za 2017. godinu je jednoglasno prihvaćeno.

*4. Izvješće o radu direktorice za 2017. godinu*

Zaključak: Jednoglasno je prihvaćeno Izvješće o radu direktorice Turističke zajednice općine Funtana za 2017. godinu.

*5. Razno:*

*a) Dodjela u najam prostora u galeriji Zgor murve*

Zaključak: Prizemlje galerije Zgor murve će se od 1.4. do 30.9.2018. dati u najam turističkoj agenciji Exoriens. Visina najma iznosi 1.900 kn mjesečno plus režijski troškovi.

**28. lipnja 2018. održana je 2. sjednica Turističkog vijeća sa sljedećim dnevnim redom:**

1. Verifikacija zapisnika s prethodne 1. sjednice Vijeća, održane 20. ožujka 2018.

2. Informacija o turističkoj sezoni

3. Razno

a) Bankomat Zagrebačke banke

b) Snimanje pjesme o Funtani

*Zaključci sa sjednice:*

*1. Verifikacija zapisnika s prethodne 1. sjednice Vijeća, održane 20.3.2018.*

Predstavnik Valamara Riviere u Turističkom vijeću, gospodin Andrea Štifanić tražio je nadopunu rečenice u zapisniku.

Zaključak: Prihvaćena je izmjena u zapisniku s prethodne 1. sjednice Turističkog vijeća od 20. ožujka 2018.

*2. Informacija o turističkoj sezoni*

Direktorica TZ-a Ana Milohanović Čehić iznosi najprije statističke podatke o poslovanju i pojašnjava s kojim se aktivnostima započelo na pripremi turističke sezone. Upoznaje članove Turističkog vijeća s kalendarom događanja te ih informira o poduzetim aktivnostima vezano uz novu uredbu – GDPR.

*3. Razno*

1. *Bankomat Zagrebačke banke*

Zaključak: Odlučeno je sa 30.6.2018. otkazati Ugovor o suradnji sa Zagrebačkom bankom o držanju bankomata. Nakon isteka otkaznog roka od 180 dana, bankomat se više neće držati u službenim prostorijama TZ-a.

1. *Snimanje pjesme o Funtani*

Alfa Time band, lokalni band koji dugo godina svira na našim turističkim feštama snimio je pjesmu o Funtani te su nam poklonili tekst i glazbu. Turističko vijeće je poslušalo pjesmu, ali je odlučeno da se zasad neće ništa snimati.

**4. listopada 2018. održana je 3. sjednica Turističkog vijeća sa sljedećim dnevnim redom:**

1. Verifikacija zapisnika s prethodne 2. sjednice Vijeća, održane 28. lipnja 2018.
2. Izvješće Nadzornog odbora o izvršenom nadzoru nad poslovanjem Turističke

zajednice općine Funtana za razdoblje od 1.1. do 30.6.2018.

1. Razno

Zaključci sa sjednice:

*1. Verifikacija zapisnika s prethodne 2. sjednice Vijeća, održane 28.6.2018.*

Zaključak: Jednoglasno bez primjedbi prihvaćen je zapisnik s prethodne 2. sjednice Turističkog vijeća od 28. lipnja 2018.

*2. Izvješće Nadzornog odbora o izvršenom nadzoru nad poslovanjem Turističke zajednice općine Funtana za razdoblje od 1.1. do 30.6.2018.*

Zaključak:

Jednoglasno bez primjedbi usvojeno je Izvješće Nadzornog odbora o izvršenom nadzoru nad poslovanjem Turističke zajednice općine Funtana za razdoblje od 1.1. do 30.6.2018. Predmetno izvješće proslijedit će se na usvajanje Skupštini Zajednice.

*3. Razno*

*a) Financijsko izvješće do 26.9.2018.*

Zaključak:

Turističko vijeće je primilo na znanje financijske pokazatelje za prvih 9. mjeseci. Dogovoreno je da će sljedeća sjednica biti 23. ili 24.10. Na sjednici će se razmatrati prijedlog financijskog plana za 2019. godinu.

*b) Studijsko putovanje članova Turističkog vijeća*

Prijedlog je da članovi Turističkog vijeća idu na studijsko putovanje u Zagorje (4 dana). Direktorica je obrazložila detaljan plan puta i podijelila ga svima. Trebalo bi dogovoriti termin izleta. Predlaže da to bude prvi ili drugi tjedan u studenome.

**23. listopada 2018. održana 4. sjednica Turističkog vijeća sa sljedećim dnevnim redom:**

1. Verifikacija zapisnika s prethodne 3. sjednice Vijeća, održane 4. listopada 2018.
2. Prijedlog financijskog plana TZO Funtana za 2019. godinu
3. Razno

*Zaključci sa sjednice:*

*1. Verifikacija zapisnika s prethodne 3. sjednice Vijeća, održane 4.10.2018.*

Zaključak: Jednoglasno bez primjedbi prihvaćen je zapisnik s prethodne 3. sjednice Turističkog vijeća od 4. listopada 2018.

*2. Prijedlog financijskog plana TZO Funtana za 2019. godinu*

Zaključak:

Nakon što bude održana zajednička sjednica turističkih zajednica Poreštine, odlučit će se koji će se zajednički projekti realizirati u 2019. godini te kolika će se sredstva predvidjeti za njihovu realizaciju. Za sljedeću sjednicu Turističkog vijeća sukladno dogovorenim izmjenama pripremit će se nadopuna Financijskog plana za 2019. godinu.

3. Razno

1. Studijsko putovanje

Prijedlog je da članovi Turističkog vijeća i Skupštine idu na studijsko putovanje u Zagorje (4 dana) u razdoblju od 8.11.-11.11.2018. Direktorica će svim članovima poslati program puta.

**29. listopada 2018. održana je 5. sjednica Turističkog vijeća sa sljedećim dnevnim redom:**

1. Prezentacija clustera Poreč – Funtana – Tar-Vabriga

Sjednica je održana u Velikoj vijećnici Grada Poreča.

*1) Prezentacija klastera Poreč-Funtana-Tar-Vabriga*

Zaključak: Ispitat će se još jednom mogućnost da se TZO Vrsara priključi klasteru. Funtana će na sljedećoj sjednici Turističkog vijeća razmotriti pitanje klasterske suradnje s Poreštinom.

**27. studenoga 2018. održana je 6. sjednica Turističkog vijeća sa sljedećim dnevnim redom:**

1. Verifikacija zapisnika s 4. sjednice Turističkog vijeća, održane 16.10.2018.
2. Verifikacija zapisnika s 5. sjednice Turističkog vijeća, održane 29.10.2018.
3. Prijedlog financijskog plana TZO Funtana za 2019. godinu
4. Razno

*Zaključci sa sjednice:*

*1. Verifikacija zapisnika s 4. sjednice Turističkog vijeća, održane 16.10.2018.*

Zaključak: Direktorica će nadopuniti zapisnik i unijeti više rasprave. Zapisnik će se ponovno dostaviti Vijeću i verificirati na sljedećoj sjednici Turističkog vijeća.

*2. Verifikacija zapisnika s 5. sjednice Vijeća, održane 29.10.2018.*

Zaključak: Jednoglasno bez primjedbi prihvaćen je zapisnik s 5. sjednice Turističkog vijeća od 29. listopada 2018.

*3. Prijedlog financijskog plana TZO Funtana za 2019. godinu*

ZAKLJUČAK:

Odlučeno je da će direktorica na osnovi donesenih izmjena sastaviti konačni prijedlog financijskog plana koji će se uputiti Skupštini na usvajanje. Skupština će se sazvati u utorak 11.12.2018. ili srijedu 12.12.2018.

Zatražiti od TZG Poreča da se pitanje klasterske suradnje definira temeljem ugovora, sporazuma ili pisma namjere u kojem će biti naznačeno tko sudjeluje, s kojim postotkom i koje se aktivnosti predviđaju. Smatra se da bi omjeri trebali biti 70:15:15 (TZG Poreč - TZO Funtana - TZO Tar-Vabriga).

**III. DOKUMENTACIJA TURISTIČKOG VIJEĆA**

Članovima Turističkog vijeća su za sve sjednice Turističkog vijeća poslani pisani pozivi, materijali za praćenje i pisani prilozi za pojedine točke dnevnog reda.

Sjednice Turističkog vijeća vode se pod brojem koji teče za mandatno razdoblje, što je usvojeni standard.

Na svim sjednicama Turističkog vijeća usvaja se zapisnik s prethodne sjednice.

Zapisnici sadrže sve elemente propisane Poslovnikom o radu Turističkog vijeća, te je u zapisnicima naveden detaljan sadržaj rasprave za svaku točku dnevnog reda.

Zapisnici su potpisani od strane svih osoba predviđenih Poslovnikom o radu Turističkog vijeća.

Zapisnici s pripadajućim pisanim materijalima odloženi su u dokumentaciji Turističke zajednice.

**IV. SUDJELOVANJE ČLANOVA TURISTIČKOG VIJEĆA U RADU ZAJEDNICE**

**U 2018. GODINI**

|  |  |  |  |  |  |  |  |
| --- | --- | --- | --- | --- | --- | --- | --- |
| Članovi | 20.3. | 28.6. | 4.10. | 23.10. | 29.10. | 27.11. | Nazočnost |
| Mladen Grgeta | + | + | + | + | + | + | 100% |
| Lea Konjević | + | + | + | + | + | + | 100% |
| Dragan Pujas | + | + | + | + | + | + | 100% |
| Orieta Valković | + | + | + | + | + | + | 100% |
| Goran Fabris | + | - | - | - | - | - | 17% |
| Anđelko Bilandžić | + | + | - | + | + | + | 83% |
| Laris Ritoša | + | + | - | - | + | + | 67% |
| Lino Božac | + | - | + | + | - | + | 67% |
| Andrea Štifanić | + | + | - | - | + | + | 67% |

**ZAKLJUČAK**

Turističko vijeće TZO Funtana tijekom 2018. godine sukladno Zakonu o turističkim zajednicama i promicanju hrvatskog turizma i sukladno Statutu TZO Funtane provodilo je odluke i zaključke Skupštine Zajednice.

Skupštini Zajednice Turističko vijeće je sukladno zakonskim rokovima i odredbama predložilo osnovne smjernice i godišnji program rada te financijski plana rada TZO Funtana za 2019. godinu.

Kako to nalaže Zakon, Turističko vijeće je Skupštini TZO Funtana podnijelo i godišnji izvještaj o izvršavanju programa rada i financijskom poslovanju Zajednice, a razmatrano je i usvojeno izvješće o radu direktora Turističkog ureda te izvješće o radu Turističkog ureda koje je proslijeđeno Skupštini na usvajanje.

Svi članovi Turističkog vijeća aktivno su sudjelovali u radu turističke zajednice kroz davanje prijedloga i mišljenja o pitanjima iz djelokruga rada turističke zajednice. Pružali su i punu pomoć i podršku radu Turističkog ureda u pripremanju projekata iz Programa rada Turističke zajednice.

Turističko vijeće vodilo je brigu da rad Turističkog ureda bude usmjeren sam k sustavnom poticanju poboljšanja uvjeta boravka i sadržaja boravka gostiju u destinaciji i promociji turističkog proizvoda destinacije Funtana.

Ciljevi TZO Funtana u 2018. nadovezali su se na dosadašnje djelovanje: produljenje turističke sezone, povećanje broja dolazaka i noćenja turista, razvoj i poticanje novih turističkih proizvoda, jačanje konkurentnosti te kreiranje prepoznatljivosti i posebnosti destinacije.

Predsjednik Turističkog vijeća

Mladen Grgeta